Diari Oficial de la Generalitat Valenciana


Sumari del DOGV 6297, del 25-06-2010 (2010/7065)

RESOLUCIÓ de 9 de juny de 2010, de la consellera de Justícia i Administracions Públiques, per la qual es disposa l'execució de la sentència ferma número 46/2010, del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6297

Data del DOGV
:   25-06-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/7065


Data del document
:   09-06-2010

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 9 de juny de 2010, de la consellera de Justícia i Administracions Públiques, per la qual es disposa l'execució de la sentència ferma número 46/2010, del Tribunal Superior de Justícia de la Comunitat Valenciana.  
 [2010/7065]  
Per Orde de 18 de novembre 2004 d'esta Conselleria de Justícia i Administracions Públiques, es van convocar proves selectives d'accés al grup E, sector administració general, accés lliure (convocatòria 06/04) corresponents a l'oferta d'ocupació pública de la Generalitat Valenciana de 2004 (DOCV de 26.11.04)  
Per acord del Tribunal de Selecció, de 22 de desembre de 2006, es van fer públiques la relació definitiva d'aspirants aprovats així com les puntuacions definitives del barem.  
Disconforme amb tal acord, l'aspirant Maria José Alonso Ramo va interposar recurs d'alçada davant de l'òrgan convocant.  
Confirmat, en la via administrativa de recurs, l'Acord de 22 de desembre de 2006, la interessada va sotmetre a revisió en via contenciosa, davant del Tribunal Superior de Justícia de la Comunitat Valenciana, la resolució desestimatòria del seu recurs d'alçada.  
El recurs jurisdiccional, que es va substanciar pels tràmits del procediment ordinari, va ser dictat estimatòriament per la sentència 46/2010, de 20 de gener.  
Caducada l'acció de cassació, per transcurs del termini sense preparació del recurs especial, la sentència va esdevindre ferma i va adquirir autoritat de cosa jutjada   
La Secció Segona de la Sala Contenciosa Administrativa del Tribunal Superior de Justícia, que va conéixer del recurs en única instància, va estimar parcialment la pretensió impugnatòria de la demandant. La part dispositiva de la sentència anul·la l'Acord de 22 de desembre de 2006, així com la resolució confirmatòria en alçada i reconeix, com a situació jurídica individualitzada, el dret de l'actora a què es valore la seua experiència professional en l'apartat EP3 del barem de la fase de concurs, pels servicis prestats en l'administració de Justícia en la Comunitat Valenciana.  
Vista l'Acta de 31 de maig de 2010, del Tribunal de Selecció de la referida convocatòria 6/2004,  
Atesos els pronunciaments continguts en la resolució de la Sentència 46/2010, del Tribunal Superior de Justícia de la Comunitat Valenciana, i de conformitat amb el que disposa l'article 118 de la Constitució espanyola, així com en els articles 17.2 de la Llei Orgànica 6/1985, d'1 de juliol, del Poder judicial i 103.2 de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligatorietat de compliment de les sentències i la resta de resolucions fermes dictades pels Tribunals de Justícia, resolc  
Declarar, a proposta del Tribunal de Selecció, que a l'aspirant Maria José Alonso Ramo, amb DNI. 83770699, li corresponen 5,80 punts en l'apartat EP3 del barem de la fase de concurs, amb la qual cosa obté una puntuació definitiva en la fase de concurs de 10,80 punts i, conseqüentment, la qualificació final de 58,80 punts en el concurs-oposició de la convocatòria 06/04, d'accés al Grup E, Sector Administració General, torn lliure; puntuació que resulta insuficient per a superar les proves selectives.  
Contra la present resolució, podrà promoure's, per les parts legitimades, incident d'execució de sentència, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
València, 9 de juny de 2010.- La consellera de Justícia i Administracions Públiques: Paula Sánchez de León Guardiola.